Vniuersis presentes litteras inspecturis Judde Michael, Olauus Hinze et Johannes in Villaby, salutem in Domino sempiternam. Quia reuerendus in Christo pater, dominus Hemmingus, diuina miseracione episcopus Aboensis, predia in villa Leyko sita, que ad eundem reuerendum in Christo patrem pertinere dinoscuntur, sicut clare patuit per duodecim¹ veridicos homines hoc idem per sua iuramenta asserentes, in placito generali nobis et nostris heredibus tradidit et assignauit perpetuo possidenda, promittimus sub fide et honore nostris, quod de cetero eundem reuerendum in Christo patrem seu colones (ͻ: -nos) suos quoscunque in curia sua Kumo prope Forsby, seu inter eandem curiam ex vna parte et inter ramerky, dictum Lymj,² parte ex altera habitantes, nunquam molestabimus, nec intendimus amodo³ de prediis, pratis, agris, siluis, inter ambos terminos, dictos ramerky, inclusis, amplius quidquam loquj,⁴ sed tota dissensio, inter eundem reuerendum in Christo patrem ex vna parte et nos ex parte⁵ altera de eisdem prediis habita et facta, sic deposita et sapita (ͻ: sop-), quod si aliquis nostrum vel heredum nostrorum infregerit sev irritum fecerit eidem domino per nos promissum, tunc gracia nobis concessa per eundem reuerendum in Christo patrem de predictis⁶ prediis Leyko sit reuocata et irrita. Ipso facto volumus eciam quod omnes silue superiores indifferenter eidem et nobis sint communes pro pascuis, carpentis scindendis et aliis vtilitatibus pro visibus⁷ (ͻ: vsibus) colonorum dicti dominj episcopi sev eius successorum. Jn quorum testimonium sigilla nobilium virorum Erici Karlssons, Jon⁸ Andrisson et Jacobi Korka, legiferi, vna cum sigillo communitatis Satagundie ad supplicacionem nostram presentibus sunt appensa. Datum Kumo anno Dominj mccclxii,⁹ dominica quinquagesima.